***Al diablo con los guapos*** je meksička telenovela sa elementima humora. Snimana je tokom 2007. i 2008. godine od strane produkcijske kuće Televisa. Serija je rimejk argentinske telenovele *Muneca brava*.

U Srbiji je prikazivana pod naslovom ***Prokleta lepota*** na Televiziji Pink tokom 2008. i 2009.

Sinopsis
--------

Milagros je siroče, dobre naravi i buntovničke duše. Poznata je po sanjarenju i verovanju u bolji život. Obožava da igra fudbal, pa je u sirotištu u kojem je živela dobila nadimak Miligol. Sa 18 godina napušta sirotište i pronalazi posao u kući gospođe Rehine Belmonte - matrijarha bogate porodice Belmonte. Rehina zavoli Milagros, ali ostatak porodice je ne može podneti zbog grube naravi i loših manira.

Sin Konstansija Belmontea, Alehandro, je tipičan, bogati mladić koji beži od odgovornosti i veliki je ženskaroš. Zainteresovan je za Milagros zbog toga što ga ona smatra nepodnošljivim, a privlači ga i njena iskrenost. Malo pomalo, između svađa i razmirica, Alehandro i Milagros se počnu zabavljati, iako je ona uzdržana prema tom odnosu, znajući njegovu prošlost sa ženama. Osim toga, Alehandro je veren Andreom, ambicioznom devojkom. 
Konstansio Belmonte, Rehinin sin, prezire svoju porodicu i to čak ni ne pokušava sakriti. Prezir i ljutnju ne skriva ni od svoje žene Lusijane, sa kojom je u brak stupio na nagovor svog oca, koji ga je odvojio od Konstansijeve prave ljubavi, Rosario. U to vreme, Rosario je ostala trudna, ali nestala je bez traga. Kad je to saznao, Konstansio nije pokušao potražiti svoje dete.

Andrea je devojka sebične prirode, Alehandro verenica i Konstansijeva ljubavnica. Nagovara Huga, Alehandrovog rođaka, da joj pomogne da zajedno rastave zaljubljeni par, pošto će i on imati koristi jer je zaljubljen u Milagros. Hugo prihvata da učestvuje u Andreinoj zaveri, te tako počinje priča puna ljubavi, laži, tajni i izdaje.

Uloge
-----

| Glumci | Likovi |
| --- | --- |
| Allisson Lozz | Milagros "Miligol" |
| Euhenio Siljer | Alehandro |
| Sesar Evora | Konstansio |
| Laura Flores | Lusijana |
| Altair Harabo | Valeria |
| Alisia Rodrigez | Regina |
| Rikardo Margalef | Roki "Morgan" |
| Mišel Ramaglia | Adelina "Lina" |
| Hose Luis Kordero | Horasio |
| Heorhina Salgado | Gloria |
| Letisia Perdigon | Amparo "Sokoro" |
| Migel Pisaro | Braulio |
| Margarita Maganja | Karla |
| Marko Munjos | Damian |
| Andres Suno | Hugo |
| Tanja Vaskez | Andrea |
| Ariadne Diaz | Florensia |
| Rafael Leon | Bobi |
| Monika Sančes | Rosario 1 |
| Maribel Gvardia | Rosario 2 |
| Karlos Sobos | Manuel |
| Dasia Gonzales | glavna monahinja |
| Šejla | sestra Katalina/Makarena |
| Ajtor Iturios | Mateo |
| Roberto Vander | Nestor |
| Mišel Vit | Pilar |
| Gustavo Roho | Ernesto |
| Alfonso Ituralde | Euhenio |
| Lus Maria Jeres | Milena |
| Abraham Ramos | Serhio |
| Rosana San Huan | Roksana |
| Arsenio Kampos | Peralta |
| Aldo Galjardo | Fernando |
| Manuela Imas | Marisela |
| Ramon Valdes | Ćamuko |
| Justin Roustand | Gamusa |
| Derik Džejms | Ramses |
| Gloria Siera | Nefertiti |
| Oskar Traven | Gustavo |
| Huan Pelaes | Federiko |
| Žaklin Brakamontes | Kandi |

Vanjske veze
------------

* *Al diablo con los guapos* na sajtu IMDb
* Sitio Oficial en esmas.com